wickkiey/tamil-wikipedia-markdown huggingface dataset:
# நாடகப் பிராகிருதம்

**நாடகப் பிராகிருதங்கள்** என்பன நடுக்கால இந்தியாவில் நாடகங்கள் மற்றும் ஏனைய இலக்கியங்களில் பயன்படுத்தப்பட்ட பிராகிருத வட்டார வழக்குகளின் தரப்படுத்தப்பட்ட வடிவங்களாகும். இவை முன்பொரு காலத்தில் பேசப்பட்ட மொழிகளாகவோ அல்லது பேச்சுமொழியின் அடிப்படையில் உருவான மொழிகளாகவோ இருக்கக்கூடும். எனினும், இவை பேச்சு வழக்கிலிருந்து ஒழிந்த பின்னரும் நீண்ட காலமாகத் தொடர்ந்து இலக்கிய மொழிகளாகப் பயன்படுத்தப்பட்டுள்ளன. இந்தோ-ஆரிய மொழிகளின் வளர்ச்சி பற்றிய ஆய்வுக்கு நாடகப் பிராகிருதங்கள் இன்றியமையாதனவாகும். நாடகங்கள் மற்றும் இலக்கியங்களில் இவற்றின் பயன்பாட்டின்போது சமசுகிருத மொழிபெயர்ப்பும் இணைந்து காணப்படுவதே இதற்கான காரணமாகும்.  

## வட்டார வழக்குகள்
"நாடகப் பிராகிருதங்கள்" எனும் சொற்றொடர் இவற்றுள் முதன்மையான சௌரசேனி, மாகதி மற்றும் மகாராட்டிரிப் பிராகிருத மொழிகளைக் குறிக்கும். எனினும், குறைவான பயன்பாட்டிலிருந்த பல்வேறு பிராகிருதங்களும் இவற்றில் உள்ளடங்குகின்றன. இவற்றுள் பிராச்சியம், பாலிக்கி, தட்சிணாத்தியம், சகரி, சந்தாலி, சபரி, ஆபீரி, திரமிளி மற்றும் ஒட்டரி போன்றன குறிப்பிடத்தக்கன. நாடகங்களில் இவ்வாறான பிராகிருதங்களைப் பயன்படுத்துவதில் வியக்கத்தக்களவு இறுக்கமான கட்டமைப்புக்கள் இருந்தன. தமது பங்கு மற்றும் பின்புலத்தின் அடிப்படையில் ஒவ்வொரு கதைமாந்தரும் வெவ்வேறு பிராகிருத மொழிகளைப் பேசினர். எடுத்துக்காட்டாக, திரமிளி மொழி "காட்டுவாசிகளின்" மொழியாகும். "கதாநாயகியும் அவரது தோழியரும்" சௌரசேனி மொழியைப் பேசினர். "ஏமாற்றுவோரும் போக்கிரிகளும்" அவந்தியில் உரையாடினர். புரிந்துகொள்ளப்படும் அளவில் பிராகிருத மொழிகள் மாறுபட்டிருந்தன. சௌரசேனி மொழி, செஞ் சமசுகிருதத்தைப் பெரும்பாலும் ஒத்திருந்ததோடு, மாகதிப் பிராகிருதம் செவ்வியல் பாளி மொழியைப் பெரிதும் ஒத்திருந்தது.  

தற்கால மராத்தியின் மூல மொழியான மகாராட்டிரி மொழி தனித்துவமானதாகும். மகாராட்டிரி பெரும்பாலும் பாக்கள் இயற்றுவதற்குப் பயன்பட்டது. இதனால் மகாராட்டிரி இலக்கணம், பாவகைகளின் வெவ்வேறு வடிவங்களின் அமைப்புக்கேற்ப தகவமைத்துக்கொள்ளும் விதத்தில், நேரியல் சமசுகிருத இலக்கணத்திலிருந்து விலகியுள்ளது. இப்புதிய இலக்கண மரபின் விளைவால் உயிரெழுத்து ஒலிப்பு நீளங்களில் தனித்துவமிக்க நெகிழ்வுப் போக்குகள் போன்ற இயல்புப் பிறழ்வுகள் மராத்தி மொழியில் காணப்படுகின்றன.  

மூன்று முதன்மையான நாடகப் பிராகிருதங்களும் அவற்றின் சில வழிமொழிகளும்:  

; மகாராட்டிரி  
: மகாராட்டிரி பண்டைய இந்தியாவின் தென்மேற்குப் பகுதிகளில் பயன்படுத்தப்பட்டது. இது பின்னர், மராத்தி மற்றும் கொங்கணி ஆகியவற்றை உள்ளடக்கிய தெற்கு இந்தோ-ஆரிய மொழிகளாக உருப்பெற்றது.  

; சௌரசேனி  
: இந்தியாவின் நடு வடக்குப் பகுதிகளில் சௌரசேனி பயன்படுத்தப்பட்டது. இது பின்னர், இந்துசுத்தானி மற்றும் பஞ்சாபி உள்ளிட்ட இந்தி மொழிகளாக உருப்பெற்றது.  

; மாகதி  
: மாகதி கிழக்கு இந்தியாவில் பயன்படுத்தப்பட்டது. இது பின்னர், சியால்கெட்டி, வங்காளி, அசாமிய மொழி, ஒடியா மற்றும் பிகாரி மொழிகள் (போச்புரி, மாககி, மைதிலி) ஆகிய மொழிகளை உள்ளடக்கிய கிழக்கு இந்தோ-ஆரிய மொழிகளாக உருப்பெற்றது.
# அக்வாமேன் அண்டு தி லோச்டு கிங்டோம்



**அக்வாமேன் அண்டு தி லோச்டு கிங்டோம்** என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய கதாபாத்திரத்தை மையமாகக் கொண்டு டிசி பிலிம்ஸ் உடன் இணைந்து சப்ரான் கம்பெனி மற்றும் அட்டாமிக் மான்ஸ்டர் புரொடக்சன்சு ஆகியவை தயாரிக்க, வார்னர் புரோஸ். பிக்சர்ஸ் மூலம் உலகம் முழுவதும் விநியோகிக்கப்பட்டது. இது டிசி நீட்டிக்கப்பட்ட பிரபஞ்சத்தின் 15வது படம் ஆகும்.  

இது 2018 ஆம் ஆண்டு வெளியான அக்வாமேன் திரைப்படத்தின் இரண்டாவது படமாகவும் டிசி நீட்டிக்கப்பட்ட பிரபஞ்சத்தின் பதின்மூன்றாவது திரைப்படமும் ஆகும். ஜேம்ஸ் வான் இயக்கும் இந்த திரைப்படத்திற்கு டேவிட் லெஸ்லி ஜான்சன்-மெகோல்ட்ரிகு என்பவர் திரைக்கதை எழுத, ஜேசன் மோமோவா, அம்பர் கேர்ட்டு, பாட்ரிக் வில்சன், டால்ப் லண்ட்கிரென், யஹ்யா அப்துல்-மதீன் II மற்றும் டெமுரா மோரிசன் ஆகியோர் நடித்துள்ளார்கள்.  

அக்வாமேன் அண்டு தி லோச்டு கிங்டோம் படம் திசம்பர் 19, 2023 அன்று லாஸ் ஏஞ்சல்ஸில் உள்ள க்ரோவில் நடந்த ரசிகர் நிகழ்வில் திரையிடப்பட்டது, வார்னர் பிரதர்ஸ் பிக்சர்ஸ் மூலம் அமெரிக்காவில் டிசம்பர் 22 அன்று வெளியிடப்பட்டது. திரைப்படம் $13 மில்லியனை வசூலித்தது மற்றும் விமர்சகர்களிடமிருந்து கலவையான விமர்சனங்களைப் பெற்றது.
# பயன்பாட்டு பொருளாதார ஆராய்ச்சி மையம்



**பயன்பாட்டு பொருளாதார ஆராய்ச்சி மையம்** (*Applied Economics Research Centre*) என்பது பாக்கித்தான் நாட்டின் கராச்சி பல்கலைக்கழகத்தில் உள்ள ஓர் ஆராய்ச்சி நிறுவனம் ஆகும். இந்நிறுவனம் சிந்து அரசாங்கத்தால் 1973 ஆம் ஆண்டு நிறுவப்பட்டது போர்டு அறக்கட்டளை இந்நிறுவனத்திற்கு நிதி உதவி செய்தது. அலிகர் பல்கலைக்கழகத்தின் புகழ்பெற்ற முன்னாள் மாணவரும், புகழ்பெற்ற அறிஞர் ரசீத் அகமது சித்திக்கியின் மகனுமான டாக்டர் எக்சான் ரசீத், பயன்பாட்டு பொருளாதார ஆராய்ச்சி மையத்தின் முதல் நிறுவன இயக்குநர் ஆவார். பேராசிரியர் முனைவர் சமீனா கலீல் தற்போது நிறுவனத்தின் இயக்குநராக உள்ளார்.  

ஆரம்பத்தில் பயன்பாட்டு பொருளாதார ஆராய்ச்சி மையத்தில் முதுநிலை பயன்பாட்டு அறிவியல் என்ற முதுநிலை பட்டப் படிப்பு மட்டுமே இருந்தது. ஆனால் இப்போது முதுநிலை பயன்பாட்டு அறிவியல், ஆய்வியல் நிறைஞர், முனைவர் ஆகிய படிப்புகளையும் இந்நிறுவனம் வழங்குகிறது. பாக்கித்தானின் மிகப்பெரிய பொருளாதார ஆராய்ச்சி நூலகம் பயன்பாட்டு பொருளாதார ஆராய்ச்சி மையத்தில் உள்ளது. பன்னாட்டு நாணய நிதியம், உலக வங்கி, ஆசிய மேம்பாட்டு வங்கி மற்றும் பாக்கித்தான் மாநில வங்கி ஆகிய நிறுவனங்களின் முழு வெளியீடுகளும் இந்நூலகத்தில் இடம்பெற்றுள்ளன.  

## இவற்றையும் காண்க
- பொருளியல்
- பொருளியல் சிந்தனையின் வரலாறு
# குமார சரசுவதி

குமார சரசுவதி ஒரு பெண்பால் தமிழ்ப்புலவர். கிருட்டிண தேவராயர் காலத்தவர். இவர் பாடியனவாக இரண்டு பாடல்கள் தமிழ் நாவலர் சரிதையில் உள்ளன.  

## கிருட்டிண பூபாலன்
கிருட்டிண பூபாலன் என்பவனை காதலித்த ஒருத்தி ஏங்கி வருந்துவதாக இந்தப் பாடல் எழுதப்பட்டுள்ளது. இரட்டுற மொழிதல் வகை பாடலாக இப்பாடல் அமைந்துள்ளது. பாடலில் இவன் **ஒட்டியன்** எனக் குறிப்பிடப்பட்டுள்ளான்.  

**பெண்** - காதல் நினைவால் ஆடை நழுவுகிறது. உன்னை வணங்குகிறேன். அந்தக் கைகளில் வளையல்களை இழந்துவிட்டேன். தோள் மெலிந்ததால் கடகமும் நழுவுகின்றன. கிருட்டிண பூபாலா! உன்னைப் போரில் கண்டதும் பின்னிட்டு ஓடிய ஒட்டர நாட்டான் போல் ஆடை, வளையல், கடகம் ஆகியவை ஓடுகின்றன.  

**கிருட்டிண பூபாலன்** - இவனிடம் தோற்று ஒட்டியான் கலிங்க நாட்டை இழந்து ஓடினான். தன்னைத் துதிக்கும் சங்கக் கூட்டத்தாரை இழந்தான். கடக நாட்டையும் இழந்தான். மலர் மாலையிம் பொன்னணிகளும் அணிந்தவன்.  

## அபிராமன்
இது அபிராமன்மீது பாடிய வசைப்பாட்டு. இவன் என்ன கூத்தாடினாலும் அஞ்சமாட்டான்; கொடுக்கவும் மாட்டான். ‘பேட்டி சோத்தாட்டவை’ என்னும் தாசிக்குத் தொண்டு செய்பவன். ஆத்தாளின் விழுப்புரம், ஆளும் அம்பிநகர் ஆகியவற்றின் பெயரையும், குலத்தையும் கெடுக்க வந்தவன்.  

## மேற்கோள்
# மோடுகுல அள்ளி


**மோடுகுல அள்ளி** (*Modugulahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643271. இந்த ஊரானது மோடுகுல அள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 158, மொத்த மக்கள் தொகைகள் 641 ஆகும். இதில் 338 ஆண்களும், 303 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# மொளப்பன அள்ளி


**மொளப்பன அள்ளி** (*Molappanahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643260. இந்த ஊரானது மொட்டலூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பாலக்கோட்டில் இருந்து 19 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 307, மொத்த மக்கள் தொகைகள் 1,188 ஆகும். இதில் 641 ஆண்களும், 547 பெண்களும் அடங்குவர்.  

## மேற்கோள்
# இசுலாமாபாத்து தேசிய சுகாதார நிறுவனம்


**இசுலாமாபாத்து தேசிய சுகாதார நிறுவனம்** (*National Institutes of Health, Islamabad*) பாக்கித்தான் நாட்டின் இசுலாமாபாத்து நகரத்தில் அமைந்துள்ள ஒரு பாகித்தான் ஆராய்ச்சி நிறுவனம் ஆகும்.  

தேசிய சுகாதார சேவைகள், ஒழுங்குமுறை மற்றும் ஒருங்கிணைப்பு அமைச்சகத்தின் ஒரு தன்னாட்சி அமைப்பாக இந்நிறுவனம் இயங்குகிறது. முக்கியமாக தடுப்பூசி தயாரிப்போடு உயிர் மருத்துவம் மற்றும் ஆரோக்கியம் தொடர்பான ஆராய்ச்சிக்கு பொறுப்பு வகித்து இசுலாமாபாத்து தேசிய சுகாதார நிறுவனம் செயற்படுகிறது.
# பி. எச். டேனியல்


***பி. எச். டேனியல்*** (1910-2003) என்பவர் ரெட் டீ என்ற ஆங்கில புதினத்தின் ஆசிரியராவார். இந்த புதினம், இரா.முருகவேள் அவர்களால் தமிழில் மொழிபெயர்க்கப்பட்டது. இவர் வால்பாறை காரமலை எஸ்டேட்டில் தலைமை மருத்துவ அதிகாரியாகப் பணியாற்றினார். அங்கு தொழிலாளிகளுக்கு நடக்கும் கொடுமைகளைக் கண்டு அவர்கள் உரிமைக்காக போராடினர். இவரது முயற்சியால் 'தென்னிந்திய தோட்ட உத்தியோகத்தர்கள் சங்கம்' உருவானது.  

## எழுதிய நூல்கள்
- ரெட் டீ (நாவல்)
- பிளான்டேஷன் பனோரமா (கட்டுரை தொகுப்பு)
- டாக்டர் டேல்ஸ் ( சிறுகதை தொகுப்பு)
# கிருஷ்ணராய விஜயம்

கிருஷ்ணராய விஜயம் (கிருட்டிணராய விசயம்) என்பது குமார துர்ஜதி என்பவரால் எழுதப்பட்ட நூலாகும். இவர் கிருட்டிணதேவராயர் காலத்துக்குப் பிற்பட்டவர். தமிழில் உள்ள கலிங்கத்துப் பரணி போன்று தெலுங்கு மொழியில் எழுதப்பட்ட நூல் இது. இது கிருட்டிணதேவ ராயரின் வெற்றிகளை விளம்புகிறது.  

கிருட்டிணதேவராயர் கசபதி பிரதாப ருத்திரனை வென்ற செய்தி இதில் கூறப்பட்டுள்ளது. இந்தச் செய்தியை 1510 கல்வெட்டு ஒன்றும் குறிப்பிடுகிறது. கஜபதி பிரதாபருத்திரன் உதயகிரி மன்னன். ஒட்டிய மரபினன். கிருட்டிணதேவராயனிடம் தோற்ற இவன் முகமதியர் துணையுடன் தாக்க முயன்றான். தனது படை பின்வாங்கி ஓடிவிட்டதால் இவன் காட்டுக்குள் ஓடி ஒளிந்துகொண்டான். கிருட்டிணதேவராயர் இவன் மகளை மணந்துகொண்டார். பின்னர் இவன் கிருட்டிணதேவராயருக்கு உதவுபவனாக மாறினான். இதனை இராபர்ட் சூவெல் தம் வரலாற்று நூலில் குறிப்பிட்டுள்ளார்.  

தோல்விற்ற ஒட்டியன் பற்றி குமார சரசுவதி என்னும் புலவர் பாடியுள்ளார்.  

## மேற்கோள்
# கோஸ்டு இரைடர்



**கோஸ்டு இரைடர்** (Ghost Rider) என்பது 2007 ஆம் ஆண்டு இயக்குநர் மார்கு இசுடீவன் ஜான்சன் என்பவர் திரைக்கதை மற்றும் இயக்கத்தில் வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் மார்வெல் வரைகதையில் தோன்றிய கதாபாத்திரத்தை மையமாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை உடன் இணைந்து கிரிஸ்டல் இசுகை பிக்சர்சு மற்றும் ரிலேட்டிவிட்டி மீடியா ஆகியவை தயாரிக்க, சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.  

இந்த திரைப்படத்தில் நடிகர் நிக்கோலஸ் கேஜ் என்பவர் ஜானி பிளேசு / கோஸ்டு இரைடர் என்ற கதாபாத்திரத்தில் நடிக்க, இவருடன் சேர்ந்து ஈவா மெண்டிசு, வெசு பென்ட்லி, சாம் எலியட், டோனல் லாக், பீட்டர் ஃபோண்டா போன்ற பலர் நடித்துள்ளார்கள்.  

கோஸ்டு இரைடர் படம் பிப்ரவரி 16, 2007 அன்று அமெரிக்காவில் வெளியாகி விமர்சகர்களிடமிருந்து எதிர்மறையான விமர்சனங்களை பெற்று வசூல் ரீதியாக உலகளவில் $ 228.7 மில்லியன் வசூலித்து வெற்றி பெற்றது., இப்படத்தின் தொடர்சியாக கோஸ்டு இரைடர் 2 என்ற படம் பிப்ரவரி 17, 2012 இல் வெளியானது.
# கோஸ்டு இரைடர் 2



**கோஸ்டு இரைடர்: இசுபிரிட்டு ஓப் வெங்கெங்சு** (Ghost Rider: Spirit of Vengeance) என்பது 2012 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது கோஸ்ட் ரைடர் என்ற மார்வெல் வரைகதையில் தோன்றிய கதாபாத்திரத்தை மையமாகக் கொண்டு இசுகாட் எம். ஜிம்பிள், சேத் ஹாஃப்மேன் மற்றும் டேவிட் எஸ். கோயர் ஆகியோரின் திரைக்கதையில் மார்க் நெவெல்டின் மற்றும் பிரையன் டெய்லர் ஆகியோர் இயக்கத்தில் உருவாக்கப்பட்டது. இப்படத்தை கொலம்பியா பிக்சர்ஸ் நிறுவனம் சோனி பிக்சர்ஸ் இரிலீசிங் மூலம்உலகம் முழுவதும் விநியோகம் செய்தது.  

இது 2007 ஆம் ஆண்டு வெளியான கோஸ்டு இரைடர் என்ற திரைப்படத்தின் தொடர்ச்சியாக நிக்கோலஸ் கேஜ், சியாரான் கிண்ட்சு, விசாலண்டே பிளாசிடோ, ஜானி விட்வொர்த், கிறிஸ்டோபர் லம்பேர்ட் மற்றும் இட்ரிஸ் எல்பா ஆகியோரின் நடிப்பில் வெளியானது.  

கோஸ்டு இரைடர்: இசுபிரிட்டு ஓப் வெங்கெங்சு படம் டிசம்பர் 11, 2011 அன்று ஒரு சிறப்பு இரவு காட்சியாக வெளியானது. பின்னர் பிப்ரவரி 17, 2012 அன்று 2டியில் உலகளவில் வெளியாகி விமர்சகர்களிடம் மோசமான விமர்சன வரவேற்பை பெற்று $132 மில்லியனுக்கும் அதிகமாக வசூலித்தது.  

இப்படத்தின் நடிகரான நிக்கோலஸ் கேஜ் கூறுகையில் கோஸ்டு இரைடர் படங்கள் முடிந்தது என்றும் திட்டமிட்ட தொடர்ச்சி ரத்து செய்யப்பட்டது எனவும் அறிவித்தார். இதனால் இந்த கதாபாத்திரத்திற்கான திரைப்பட உரிமைகள் மார்வெல் ஸ்டுடியோவிற்கு மாற்றப்பட்டு கோஸ்டு இரைடரின் 'ராபி ரெய்ஸ்' பதிப்பு ஏஜென்ட்ஸ் ஒப் ஷீல்ட் என்ற தொடரில் தோன்றியது.
# மார்கு இசுடீவன் ஜான்சன்



**மார்கு இசுடீவன் ஜான்சன்** (பிறப்பு: அக்டோபர் 30, 1964) என்பவர் அமெரிக்க நாட்டு திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் அக்டோபர் 30, 1964 இல் மினசோட்டாவின் ஹேஸ்டிங்ஸில் பிறந்தார் மற்றும் கலிபோர்னியா மாநில பல்கலைக்கழகத்தில் பட்டம் பெற்றார்.  

இவர் மார்வெல் வரைகதையை மையமாக வைத்து உருவாக்கப்பட்ட டேர்டெவில் (2003) மற்றும் கோஸ்டு இரைடர் (2007) போன்ற திரைப்படங்களில் பணியாற்றியதன் மூலம் அறியப்படும் நபர் ஆனார்.
# அரண்மனை 3


***அரண்மனை 3*** ( *Aranmanai 3)* என்பது சுந்தர் சி. இயக்கத்தில் 2021இல் வெளியான இந்திய தமிழ் மொழி நகைச்சுவை திகில் திரைப்படமாகும். இந்த படத்தில் சுந்தர் சி., ஆர்யா, ராசி கன்னா, ஆண்ட்ரியா ஜெரெமையா, சாக்‌ஷி அகர்வால், விவேக் (அவரது மரணத்திற்குப் பின் வெளியாகும் படம்), மைனா நந்தினி, யோகி பாபு, நளினி, மனோபாலா, சம்பத் ராஜ், ஓவி பண்டர்கர், வின்சென்ட் அசோகன் மற்றும் பலரும் நடிக்கின்றனர். படத்தில் பெரிய நட்சத்திர பட்டாளம் நடித்துள்ளது. இது அரண்மனை திரைப்படத் தொடரின் மூன்றாவது பாகமாகும். அவினி சினிமேக்ஸ் பதாகையின் கீழ் குஷ்பூ இப்படத்தை தயாரித்துள்ளார். யூ. கே. செந்தில் குமார் ஒளிப்பதிவையும், சி. சத்யா இசையமைப்பையும், பென்னி ஆலிவர் படத் தொகுப்பையும் மேற்கொண்டனர். படம் 14 அக்டோபர் 2021 அன்று திரையரங்கில் வெளியிடப்பட்டது. இந்த படம் எதிர்மறையான விமர்சனங்களைப் பெற்றது. ஆனால் திரையரங்க வசூலில் வெற்றி பெற்றது.  

## நடிப்பு
# நெற்றிக்கண் (2021 திரைப்படம்)


***நெற்றிக்கண்*** (*Netrikann*) என்பது 2021ஆம் ஆண்டு வெளியான இந்தியத் தமிழ் குற்றவியல் திரைப்படமாகும். இது 2011இல் வெளியான *பிளைன்ட் என்ற* தென் கொரிய திரைப்படத்தின் மறு ஆக்கமாகும். தொடர் கொலையாளியைத் தேடும் ஒரு பார்வையற்ற நடுவண் புலனாய்வுச் செயலக அதிகாரியை மையமாகக் கொண்டு கதை நகர்கிறது. இந்த படத்தை மிலிந்த் ராவ் இயக்கியுள்ளார். ரௌடி பிக்சர்ஸ் பதாகையின் கீழ் விக்னேஷ் சிவன் தயாரித்துள்ளார்., கிராஸ் பிக்சர்ஸ் என்ற பன்னாட்டு திரைப்பட, தொலைக்காட்சி தயாரிப்பு நிறுவனமும் கே. எஸ் மயில்வாகனன் ஆகியோர் இணை தயாரிப்பாளர்களாக இருக்கின்றனர். படத்தின் இணைய உரிமையை ஹாட் ஸ்டார் வாங்கியது. இந்த படத்தில் நயன்தாரா முக்கியக் கதாபாத்திரத்தில் நடித்துள்ளார். அஜ்மல் அமீர் ஒரு வில்லனாக நடிக்கிறார். அதேசமயம், கே. மணிகண்டன், சரன் சக்தி ஆகியோர் துணை வேடங்களில் நடித்துள்ளனர்.  

படத்தின் இசையை கிரிஷ் கோபாலகிருஷ்ணன் கையாண்டுள்ளார். பாடல்களை பாடலாசிரியர் கார்த்திக் நேத்தா எழுதியுள்ளார். படத்தில் இடம் பெற்ற சித் ஸ்ரீராம் பாடிய 'இதுவும் கடந்து போகும்' பாடல் சூன் 2021இல் வெளியிடப்பட்டது. பாடலின் மறுபதிப்பு செய்யப்பட்ட பதிப்பை பாம்பே ஜெயஸ்ரீ பாடினார்.  

## வெளியீடு
படம் 2021 ஆகஸ்ட் 13 அன்று ஹாட் ஸ்டாரில் வெளியானது.  

இந்த படத்தை தென்னிந்திய மொழிகளான தமிழ், கன்னடம், மலையாளம், தெலுங்கில் இணைய தளமான ஹாட் ஸ்டாரில் பார்க்கலாம்.  

## வரவேற்பு
படத்திற்கு கலவையான விமர்சனங்கள் கிடைத்தன.  

தி வீக் பத்திரிக்கையின் ஆன்சி கே சன்னி இந்த படத்தை "யூகிக்கக்கூடிய பரபரப்பூடும் படம்" என்று விவரித்தார். மேலும் படம் ஒரு சமூக செய்தியை தெரிவிக்க முயன்றதாகவும் கூறினார்.  

இருப்பினும், இன்டர்நேஷனல் பிசினஸ் டைம்ஸின் பிரபல திரைப்பட விமர்சகர் நிர்மல் நாராயணன் "நயன்தாராவின் நடிப்பு மனதை கவர்ந்தது. ஆனால் படம் கொஞ்சம் நீளமானது. நயன்தாராவின் தனி நடிப்பு இந்தத் திரைப்படத்தைப் பார்க்க போதுமானதாக உள்ளது" என படத்தை பாராட்டி எழுதினார்.
# ஆவியூர் ஊராட்சி


ஆவியூர் ஊராட்சி (Aviyur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது.இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றிலிருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1871 ஆகும். இவர்களில் பெண்கள் 931 பேரும் ஆண்கள் 940 பேரும் உள்ளனர்.
# ஈவா மெண்டிசு



**ஈவா மெண்டிசு** (பிறப்பு: மார்ச்சு 5, 1974) என்பவர் அமெரிக்க நடிகை, வடிவழகி மற்றும் வடிவமைப்பாளர் ஆவார். இவர் 1996 ஆம் ஆண்டு முதல் ஹிட்ச் (2005), கோஸ்டு இரைடர் (2007), லாஸ்ட் நைட் (2010), போன்ற பல திரைப்படங்களில் நடித்ததன் மூலம் அறியப்படும் நடிகை ஆனார். இவர் 2011 ஆம் ஆண்டு முதல் கனடிய நடிகர் ரையன் காசுலிங்குடன் உறவில் இருக்கிறார். இவர்களுக்கு இரண்டு மகள்கள் உள்ளனர்..
# மார்க் நெவெல்டின்



**மார்க் நெவெல்டின்** (பிறப்பு: மே 11, 1973) என்பவர் அமெரிக்க நாட்டு திரைப்பட இயக்குநர், புகைப்பட கருவி இயக்குபவர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் 2006 ஆம் ஆண்டு முதல் கிரான்க், கேம் (2009), கோஸ்டு இரைடர் 2 (2012), வாடிகன் டேப்ஸ் (2015) போன்ற திரைப்படங்களில் பணிபுரிந்துள்ளார்.  

## ஆரம்பகால வாழ்க்கை
நெவெல்டின் மே 11, 1973 ஆம் ஆண்டில் நியூயார்க்கின் வாட்டர்டவுனில் டாம் நெவெல்டின் மற்றும் கரோலின் டவுட் ஃபிட்ஸ்பாட்ரிக் ஆகியோருக்கு மகனாகப் பிறந்தார். அவர் ஹோபார்ட் மற்றும் வில்லியம் சுமித் கல்லூரியில் பயின்றார், அங்கு அவர் நாடகம் மற்றும் உளவியலில் பட்டம் பெற்றார்.
# பிரையன் டெய்லர்



**பிரையன் டெய்லர்** என்பவர் அமெரிக்க நாட்டு திரைப்பட இயக்குநர், புகைப்பட கருவி இயக்குபவர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் 2002 ஆம் ஆண்டு முதல் கிரான்க் (2006), பதோலஜி (2008), ஜோனா ஹெக்ஸ் (2010), கோஸ்டு இரைடர் 2 (2012), மாம் அண்ட் டாட் (2017) போன்ற திரைப்படங்களில் பணிபுரிந்துள்ளார்.
# பி. கே. தாபர்

**பால கிஷண் தாப்பர்** (**Bal Krishen Thapar**) (18 அக்டோபர் 1921 – 6 செப்டம்பர் 1995) இந்தியத் தொல்லியல் ஆய்வகத்தின் தலைமை இயக்குநராக 1978-ஆம் ஆண்டு முதல் 1981-ஆம் ஆண்டு வரை பணியாற்றியவர். இவர் 1984-இல் இந்தியாவில் பாரம்பரிய விழிப்புணர்வு மற்றும் பாதுகாப்பை முன்னெடுக்கும் நோக்குடன் இந்திய தேசியக் கலை மற்றும் பண்பாட்டு மரபுக்கான அறக்கட்டளையை நிறுவியவர் ஆவார்.  

லூதியானாவின் துணி வணிகருக்கு பிறந்த பால் கிஷண் தாப்பர், லாகூரில் அமைந்த பஞ்சாப் பல்கலைக்கழகத்தில் வரலாறு பாடத்தில் முதுநிலைப் பட்டப் படிப்பை முடித்தார். பின்னர் இந்தியத் தொல்லியல் ஆய்வகத்தில் பணியில் சேர்ந்து, தட்சசீலம்|தட்சசீலத்தில் அமைந்த இந்தியத் தொல்லியல் ஆய்வு நிறுவனத்தில் மோர்டிமர் வீலர் தலைமையின் கீழ் தொல்லியல் பயிற்சி மேற்கொண்டார். இவர் ஐடல்பேர்க் பல்கலைக்கழகத்தில் ஆசியத் தொல்லியல் ஆய்வில் முனைவர் பட்டம் பெற்றார்.  

பால் கிஷண் தாப்பர் சிந்துவெளி நாகரிகத்தின் தொல்லியல் களமான காளிபங்கான், தில்லியில் உள்ள புராணா கிலா மற்றும் கர்நாடகத்தில் உள்ள மஸ்கி தொல்லியற்களகளை அகழாய்வு செய்துள்ளார். மேலும் ஆப்கானிஸ்தானில் உள்ள பாக்ராம் அருகே பாரா பள்ளத்தாக்கில் அகழாய்வு செய்துள்ளார். மேலும் இவர் அஸ்தினாபுரம், ரூப்நகர், கௌசாம்பி, சோமநாதபுரம் ஆகிய இடங்களில் தொல்லியல் அகழாய்வுப்ப் பணிகளை செய்துள்ளார்.  

மேலும் இவர் இந்தியத் தொல்லியல் ஆய்வகம் வெளியிடும் *இந்தியத் தொல்லியல்* எனும் இதழின் ஆசிரியராக 1973 முதல் 1979-ஆம் ஆண்டு வரை இருந்துள்ளார்.  

## படைப்புகள்
- Indian megaliths in Asian context'' - with Arun Kumar Sharma (1994)

- *Conservation of the Indian heritage* - with Bridget Allchin and Frank Raymond Allchin (1989)

- *Recent archaeological discoveries in India* (1985)

- Approaches to the Archaeological Heritage'' Chapter 7, India - Henry Cleere (1984)

- History of Humanity: Scientific and Cultural Development.'' Book Chapter: The Indus Valley: 3000-1500 BC. Dani, A. H. and Mohan, J.-P. (eds.), Vol. II UNESCO and Rutledge: 246-265 - with Mohammed Rafique Mughal (1996)
# அபுல் கலாம் ஆசாத் (பத்திரிகையாளர்)



**அபுல் கலாம் ஆசாத்** (*Abul Kalam Azad (journalist)*) வங்காளதேச நாட்டைச் சேர்ந்த ஒரு பத்திரிகையாளர் ஆவார். வங்காளதேசத்தின் தேசிய செய்தி நிறுவனமான வங்காளதேச சங்பாத் சங்சுதாவின் தற்போதைய நிர்வாக இயக்குனராகவும் தலைமை ஆசிரியராகவும் உள்ளார் இங்கு நியமனம் பெறுவதற்கு முன்பு அபுல் கலாம் ஆசாத் வங்காளதேச பிரதமரின் செய்தி செயலாளராக பணியாற்றினார்.  

## ஆரம்ப கால வாழ்க்கை
முன்சிகஞ்சு மாவட்டத்தின் லோகாயங்கு துணை மாவட்டத்தில் அரிதியா கிராமத்தில் அபுல் கலாம் ஆசாத் பிறந்தார். இவரது தந்தையின் பெயர் அபிபூர் ரகுமான் சிக்தெர் என்பதாகும். டாக்கா பல்கலைக்கழகத்தில் பட்டம் பெற்ற பிறகு, ஆசாத் மாசுகோவில் பத்திரிகைத் துறையில் மேம்பட்ட பத்திரிகையியல் என்ற ஒரு பட்டயத்தைப் பெற்றார். டாக்கா பல்கலைக்கழகத்தில் படிக்கும்போது, இவர் வங்காளதேச சத்ரா கூட்டமைப்பின் மத்திய குழு உறுப்பினராக இருந்தார். கிழக்கு பாக்கித்தானில் 1969 ஆம் ஆண்டு நடைபெற்ற மக்கள் எழுச்சியின் போது ஆசாத் சர்பதலிய சத்ரா சங்ராம் பரிசத்தின் டாக்கா பிரிவு பொருளாளராக இருந்தார்.
# இராமச்சந்திரன் கோவிந்தராசு


**இராமச்சந்திரன் கோவிந்தராசு** அல்லது **சிங்கை ஜி. ராமச்சந்திரன்** (பிறப்பு: 11 திசம்பர் 1987) தமிழ்நாட்டைச் சேர்ந்த ஒரு இந்திய அரசியல்வாதி ஆவார்.  

Rediff.com க்கு அளித்த பேட்டியில், அவர் 18 வயதில் கட்சியில் சேர்ந்ததாக கூறினார். அவர் வேலைவாய்ப்புகளைத் தவிர்த்துவிட்டு கட்சிக்காக வேலை செய்யத் தொடங்கினார்.  

அவரது தலைமையின் கீழ், 2016 சட்டமன்றத் தேர்தலில் கட்சியின் வெற்றிக்கு தகவல் தொழில்நுட்ப பிரிவு பங்களித்தது. முதல்வர் ஜெ.ஜெயலலிதாவின் மரணத்திற்குப் பிறகு, ஓ.பன்னீர்செல்வம் அணிக்கு ஆதரவளித்த முதல் கட்சி செயலாளர்களில் ஒருவராக இருந்தார்.  

பிப்ரவரி 2017 இல், கட்சி விரோத நடவடிக்கைகளுக்காக வி.கே.சசிகலாவால் கட்சியிலிருந்து நீக்கப்பட்டார். இருப்பினும், ஓ பன்னீர்செல்வத்திற்கு அவர் ஆதரவு அளித்ததை அடுத்து அவர் நீக்கப்பட்டார்.  

இரு அணிகளும் இணைந்த பிறகு, அவர் மீண்டும் அதிமுக ஐடி பிரிவு மாநில செயலாளராக நியமிக்கப்பட்டார்.  

ராமச்சந்திரன் மாணவர் அரசியலிலும் தீவிரமாக இருந்தார். ஐஐஎம் அகமதாபாத்தில் மாணவர் விவகார கவுன்சிலின் (எஸ்ஏசி) பொதுச் செயலாளராக பணியாற்றினார்.  

## வகித்த பதவிகள்
| 01 | மார்ச் 2016 | பிப்ரவரி 2017 | செயலாளர், அனைத்திந்திய அண்ணா திராவிட முன்னேற்றக் கழகம், தகவல் தொழில்நுட்ப பிரிவு |
| --- | --- | --- | --- |
| 02 | நவம்பர் 2017 | பதவியில் | செயலாளர், அனைத்திந்திய அண்ணா திராவிட முன்னேற்றக் கழகம், தகவல் தொழில்நுட்ப பிரிவு |
| 03 | மார்ச் 2014 | ஏப்ரல் 2015 | பொதுச் செயலாளர், மாணவர் விவகார கவுன்சில், ஐஐஎம் அகமதாபாத் |

## தனிப்பட்ட வாழ்க்கை
அவர் 1991 முதல் 1996 வரை சிங்காநல்லூரில் எம்எல்ஏவாக இருந்த சிங்கை கோவிந்தராசுவின் மகன் ஆவார்.
# முக்குளம், தருமபுரி


**முக்குளம்** (*Mukkulam*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643225. இந்த ஊரானது முக்குளம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாலக்கோட்டில் இருந்து 13 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,125, மொத்த மக்கள் தொகைகள் 4,447 ஆகும். இதில் 2,272 ஆண்களும், 2,175 பெண்களும் அடங்குவர்.  

## மேற்கோள்
# முருக்கம்பட்டி


**முருக்கம்பட்டி** (*Murukkampatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 205. இந்த ஊரானது முருக்கம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,163, மொத்த மக்கள் தொகைகள் 4,871 ஆகும். இதில் 2,503 ஆண்களும், 2,368 பெண்களும் அடங்குவர்.  

## ஊரில் உள்ள கோயில்கள்
- முருக்கம்பட்டி மாரியம்மன் கோயில்
- முருக்கம்பட்டி நந்தவனம் கோயில்
- முருக்கம்பட்டி நந்தவனசாமி கோயில்
- முருக்கம்பட்டி சோமேஸ்வரசாமி கோயில்
- முருக்கம்பட்டி லட்சுமி நாராயணசாமி கோயில்

## மேற்கோள்
# நாகனம்பட்டி


**நாகனம்பட்டி** (*Naganampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 205. இந்த ஊரானது நாகனம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 946, மொத்த மக்கள் தொகைகள் 3,654 ஆகும். இதில் 1,904 ஆண்களும், 1,750 பெண்களும் அடங்குவர்.  

## மேற்கோள்
# நல்லூர், பாலக்கோடு


**நல்லூர்** (*Nallur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643237. இந்த ஊரானது மொட்டலூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 33 கிலோமீட்டர் தொலைவிலும், பாலக்கோட்டில் இருந்து 12 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 147, மொத்த மக்கள் தொகைகள் 603 ஆகும். இதில் 315 ஆண்களும், 288 பெண்களும் அடங்குவர்.  

## மேற்கோள்
# நம்மாண்ட அள்ளி


**நம்மாண்ட அள்ளி** அல்லது **நமாண்டபட்டி** (*Namandahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643194. இந்த ஊரானது கும்மனூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 925, மொத்த மக்கள் தொகைகள் 3,960 ஆகும். இதில் 2,059 ஆண்களும் 1,901 பெண்களும் அடங்குவர்.  

## மேற்கோள்
# சாப்பூர் அணை



**சாப்பூர் அணை** (**Shahpur Dam)** பாக்கித்தான் நாட்டின் பஞ்சாபில் உள்ள நந்தனா ஆற்றில் அட்டாக் மாவட்டத்தில் அமைந்துள்ளது. 26 மீட்டர் (85 அடி) உயரம் கொண்ட இந்த அணை 1,76.20.000 கனமீட்டர் கொள்ளளவு கொண்டதாகும். சுற்றுப்புறங்களில் சமீபத்திய வளர்ச்சியுடன், அணை இப்போது உள்ளூர் மக்களுக்கும் அருகிலுள்ள நகரங்களின் மக்களுக்கும் ஒரு பிரபலமான சுற்றுலா இடமாக மாறியுள்ளது.  

## அமைவிடம்
அட்டாக் மாவட்டத்தில் கலா சிட்டா மலைத்தொடருக்கு அருகிலுள்ள பதே யாங்கு தாலுக்காவில் அணை கட்டப்பட்ட்டுள்ளது. இசுலாமாபாத்தில் இருந்து 45 கிலோமீட்டர் தொலைவிலும் பதே யாங்கிலிருந்து வடக்கில் 8 கிலோமீட்டர் தொலைவிலும் சாப்பூர் அணை உள்ளது. 1982 ஆம் ஆண்டு பஞ்சாப் அரசாங்கத்தின் சிறிய அணைகள் நிறுவனம் அணையை வடிவமைத்து கட்டியது. 1986 ஆம் ஆண்டு 36.5 மில்லியன் பாக்கித்தான் ரூபாய் செலவில் அணையின் கட்டுமானப் பணிகள் முடிக்கப்பட்டன.
# திட்டம் இரண்டு


***திட்டம் இரண்டு*** ( *Thittam Irandu* ) என்பது 2021ஆம் ஆண்டு வெளியான இந்திய தமிழ் -மொழி குற்றவியல் திரைப்படமாகும். இதை விக்னேஷ் கார்த்திக் எழுதி இயக்கியுள்ளார். இதனை தினேஷ் கண்ணனின் சிக்ஸர் என்டர்டெயின்மென்ட் நிறுவனமும், வினோத் குமாரின் மினி ஸ்டுடியோஸ் நிறுவனமும் தயாரித்துள்ளது. இந்த படத்தில் ஐஸ்வர்யா ராஜேஷ், பாவெல் நவகீதன் , கோகுல் ஆனந்த், அனன்யா ராம்பிரசாத், சுபாஷ் செல்வம் ஆகியோர் முக்கிய கதாபாத்திரங்களில் தோன்றுகின்றனர். படம் 30 சூலை 2021 அன்று இணைய தளமான SonyLIV இல் வெளியிடப்பட்டது.  

## நடிப்பு

- ஆதிராவாக ஐஸ்வர்யா ராஜேஷ்
- பரணியாக பாவெல் நவகீதன்
- தீபா சூர்யாவாக அனன்யா ராம்பிரசாத்
- அர்ஜுனாக சுபாஷ் செல்வம்
- கிஷோராக கோகுல் ஆனந்த்
- அபிஷேக்காக ஜீவா ரவி
- நவீனாக முரளி ராதாகிருஷ்ணன்
- பல்லவியாக சௌந்தர்யா பால நந்தகுமார்

## வரவேற்பு
சினிமா எக்ஸ்பிரஸின் நவீன் தர்ஷன் படத்தை 3/5 என மதிப்பிட்டு, திட்டம் இரண்டு "ஒரு திடமான சமூக நாடகம், நன்கு தயாரிக்கப்பட்ட படம்" என்று எழுதினார். என்டிடிவியின் சாய்பால் சாட்டர்ஜி ஐஸ்வர்யாவின் நடிப்பைப் பாராட்டினார். அவரது "மாறாத கவனம் செலுத்தும் முன்னணி செயல்திறனை [...] படத்தின் கரடுமுரடான விளிம்புகள் ஒரு குறிப்பிட்ட அளவிற்கு மென்மையாக்கப்படுவதை உறுதி செய்கிறது" என்று எழுதினார். டெக்கன் ஹெரால்டு விமர்சகர் ரோக்திம் ராஜ்பால், இந்த படத்தில் "படத்தில் பரபரப்பு இல்லை" என்று கூறினார். இருப்பினும், ராஜ்பால், படத்தின் உச்சக்கட்டத்தையும், நடிப்பு , தொழில்நுட்ப அம்சங்களையும் பாராட்டினார்.
# சௌந்தர்யா பால நந்தகுமார்


**சௌந்தர்யா பால நந்தகுமார்** (*Soundarya Bala Nandakumar*) ஓர் இந்திய பாடகியும், நடிகையுமாவார். இவர் பகல் நிலவு என்ற தொலைக்காட்சி தொடரில் ரேவதி என்ற கதாபாத்திரத்தில் நடித்து பிரபலமானார்.  

## தொழில்
2010ஆம் ஆண்டில், சௌந்தர்யா *சூப்பர் சிங்கர் 3*இல் போட்டியாளராகத் தொலைக்காட்சியில் அறிமுகமானார். 6 மெழுகுவத்திகள் (2013) என்ற படத்தின் மூலம் பாடகியாக அறிமுகமானார். 2015ஆம் ஆண்டில் ஒளிப்பரப்பப்பான பகல் நிலவு என்ற தொலைக்காட்சி தொடரில் முன்னணி நடிகைகளில் ஒருவராக அறிமுகமானார். தொடரின் தயாரிப்பாளர்கள் *சூப்பர் சிங்கரில்* இவரது நடிப்பைக் கண்டனர். இந்தத் தொடரில் ரேவதி என்ற பாத்திரத்திற்காக இவர் பாராட்டுகளைப் பெற்றார். இது கிட்டத்தட்ட 700 அத்தியாயங்கள் ஒளிப்பரப்பப்பட்டது. 2016ஆம் ஆண்டில், இவர் *சூப்பர் சிங்கர் 5 மினி* தொடரில் பங்கேற்றார். சௌந்தர்யா கபாலி (2016) படத்தில் இடம்பெற்ற "அவதாரம் படத்தில் இடம் பெற்ற "தென்றல் வந்து" என்ற பாடலை பாடினார். இவர் முன்பு இந்தப் பாடலை *சூப்பர் சிங்கரில்* பாடியிருந்தார். இவரது அடுத்த பாடல் கொடிவீரனில் "களவாணி" என்ற பாடலாகும். இப்படலை இவர் விவி பிரசன்னாவுடன் இணைந்து பாடினார். *டைம்ஸ் ஆஃப் இந்தியா* படத்தின் ஒலிப்பதிவைப்பற்றிய விமர்சனத்தில், "ஒரு நாட்டுப்புற பாடலில் பிரசன்னாவும் சௌந்தர்யாவும் பிரகாசிக்கின்றனர்" என்று எழுதியது. இவர் பின்னர் விக்னேஷ் கார்த்திக் உடன் நடித்தார். 2021இல் வெளியான மாஸ்டர் படத்தில் ஒரு பாத்திரத்தில் நடித்துள்ளார்.
# மிர் அப்துல் கய்யூம்

**மிர் அப்துல் கய்யூம்** (*Mir Abdul Qayyum*) வங்காளதேசத்தைச் சேர்ந்த ஒர் உளவியலாளர் ஆவார். 1971 ஆம் ஆண்டு நடைபெற்ற வங்காளதேச விடுதலைப் போரின் போது இவர் கொல்லப்பட்டார். வங்காள தேச விடுதலைப் போரில் உயிர் நீத்த தியாகியாக மிர் அப்துல் கய்யூம் கருதப்படுகிறார்.  

## ஆரம்ப கால வாழ்க்கை

1939 ஆம் ஆண்டு சூலை மாதம் 6 ஆம் தேதியன்று மைமன்சிங் கோட்டத்திலுள்ள காக்ராவில் கய்யும் பிறந்தார். 1956 ஆம் ஆண்டு கஃபர்கான் இசுலாமியா உயர்நிலைப் பள்ளியிலும், 1958 ஆம் ஆண்டு கஃபர்கான் கல்லூரியிலும் படித்து கய்யும் பட்டம் பெற்றார். ஆனந்த மோகன் கல்லூரியில் 1960 ஆம் ஆண்டு முதுநிலை பட்டமும் 1962 ஆம் ஆண்டு ராச்சாகி பல்கலைக்கழகத்தில் உளவியல் பாடம் படித்து முதுநிலை பட்டமும் பெற்றார்.  

## தொழில்
காந்திபாரா அசுகர் அலி மேல்நிலைப் பள்ளியிலும் கஃபர்கான் கல்லூரியிலும் கய்யும் ஆசிரியராகப் பாடம் கற்பித்தார். 1966 ஆம் ஆண்டு உளவியல் துறை விரிவுரையாளராக ராச்சாகி பல்கலைக்கழகத்தில் சேர்ந்தார். முன்னதாக கய்யும் இந்த துறையின் ஆராய்ச்சி மையத்தில் பணியாற்றினார். 1969 ஆம் ஆண்டு கிழக்கு பாக்கித்தானில் நடைபெற்ற மக்கள் எழுச்சி இயக்கத்தில் பங்கேற்றார்.  

## இறப்பு
கய்யும் 25 நவம்பர் 1971 ஆம் ஆண்டு நவம்பர் மாதம் 25 ஆம் தேதியன்று கய்யும் பாக்கித்தான் இராணுவத்தால் கைது செய்யப்பட்டார். பாக்கித்தான் இராணுவத்தால் மற்றவர்களுடன் சேர்த்து உயிருடன் புதைக்கப்பட்டார்.
# நிமல்கா பெர்னாண்டோ


**நிமல்கா பெர்னாண்டோ** (*Nimalka Fernando*) இலங்கையைச் சேர்ந்த ஒரு வழக்கறிஞர் மற்றும் பெண்கள் உரிமை ஆர்வலர் ஆவார். அரசு சாரா தொண்டு நிறுவனங்கள் மற்றும் தொழிற்சங்கங்கள் மாற்று வளர்ச்சி முன்னுதாரணங்களுக்கான நடவடிக்கை மேற்கொள்ளும் மக்கள் இயக்கங்களுடன் கூட்டணி சேர்ந்து செயல்படும் இலங்கையின் சனநாயக மக்கள் இயக்கத்தில் உறுப்பினராக இருந்தார். அனைத்து வகையான பாகுபாடு மற்றும் இனவெறிக்கு எதிரான பன்னாட்டு இயக்கத்திற்கும் இலங்கையில் அமைதிக்கான பெண்கள் மன்றத்திற்கும் தலைவராக இருந்தார். புதிய மாற்றங்களுக்கான ஆசிய பிராந்திய பரிவர்த்தனையின் நிறுவன உறுப்பினராகவும் 1994 - 1997 ஆம் ஆண்டுகால நிர்வாகக் குழுவில் உறுப்பினராகவும் இருந்தார்.  

2018 ஆம் ஆண்டின் மார்ச்சு மாதத்தில் நிமல்கா பெர்னாண்டோவை இலங்கை சனாதிபதி மைத்திரிபால சிறிசேனா காணாமல் போனோர் அலுவலகத்தின் ஆணையாளர்களில் ஒருவராக நியமித்தார். இவரது நியமனத்தை உலகளாவிய இலங்கை மன்றம் எழுத்து மூலாமாக கோரிக்கை வைத்து எதிர்த்தது.
# ந. வித்தியாதரன்


**நடேசபிள்ளை வித்தியாதரன்** (*Nadesapillai Vithyatharan*) இலங்கையைச் சேர்ந்த ஒரு பத்திரிகையாளர் ஆவார். உதயன் மற்றும் சுடர் ஒளி ஆகிய பத்திரிகைகளின் ஆசிரியராக இருந்தார். வித்தியாதரன் இலங்கை அரசாங்கத்தால் கைது செய்யப்பட்டு, அச்சுறுத்தப்பட்டு கடத்தப்பட்டார். இவரது செய்தித்தாள்கள் துணை இராணுவத்தால் மேற்பார்வையிடப்பட்டன கடுமையான சிரமங்களையும் மீறி உதயன் நடத்தப்பட்டு வந்தது.  

## வாழ்க்கைக் குறிப்பு
யாழ்ப்பாணத்தில் பிறந்த வித்தியாதரன் யாழ்ப்பாணம் இந்துக் கல்லூரியின் மாணவராக இருந்தார். கொழும்பில் சட்டம் பயின்றார். ஆனால் 1983ஆம் ஆண்டு கறுப்பு யூலை கலவரத்திற்குப் பிறகு அதை நிறுத்திவிட்டு யாழ்ப்பாணம் திரும்பினார். பத்திரிகை துறையைத் தேர்ந்தெடுத்து உதயன் பத்திரிகையில் 1985ஆம் ஆண்டு முதல் பணியாற்றினார். உதயன் அலுவலகம் பல முறை தாக்கப்பட்டு அதன் ஊழியர்கள் கொல்லப்பட்டனர்.  

உதயன் செய்தித்தாளில் இருந்து வெளியேறிய பிறகு வித்யாதரன் 2016 ஆம் ஆண்டு கலைக்கதிர் என்ற சொந்த செய்தித்தாளைத் தொடங்கினார்.
# கசட தபற


***கசட தபற*** (*Kasada Thapara*) என்பது 2021இல் வெளியான தமிழ் மொழியில் வெளியான திரைப்படமாகும். இதை வெங்கட் பிரபுவின் பிளாக் டிக்கெட் கம்பெனியும் ஆர் ரவீந்திரனின் திரிசூலம் ஆர்ட்ஸ் நிறுவனமும் கூட்டாகத் தயாரித்திருந்தன. படத்தை சிம்புதேவன் இயக்கியிருந்தார். இந்த திரைப்படம் 27 ஆகஸ்ட் 2021 அன்று சோனி Livல் ஒளிபரப்பப்பட்டது. இந்த படத்தின் ஒரு பகுதியாக இருக்கும் 6 தொகுப்புகளைப் போலவே படத்தின் பெயரும் 6 எழுத்துக்களைக் கொண்டுள்ளது.  

## நடிப்பு

- சந்தீப் கிசன்
- ஹரீஷ் கல்யாண்
- சாந்தனு பாக்யராஜ்
- பிரேம்ஜி அமரன்
- பிரியா பவானி சங்கர்
- ரெஜினா கசாண்ட்ரா
- வெங்கட் பிரபு
- சிஜா ரோஸ்
- விஜயலட்சுமி
- பிரிதிவி ராஜன்
- சாந்தினி தமிழரசன்
- வித்யா பிரதீப்
- சுப்பு பஞ்சு அருணாச்சலம்
- அரவிந்து ஆகாசு
- சென்றாயன்
- சம்பத்
- உமா பத்மநாபன்
- யூகி சேது
- ரமா
- ரீதிகா சீனிவாசன்
- ஸ்ரீ குமார்

## தயாரிப்பு
"கசட தபற" என்ற பெயரில் சிம்பு தேவன் இயக்குவதாக நடிகர் சூர்யா தனது அதிகாரப்பூர்வ டுவிட்டர் மூலம் அதிகாரப்பூர்வமாக வெளிப்படுத்தினார். இந்தப் படத்தை வெங்கட் பிரபுவின் பிளாக் டிக்கெட் நிறுவனமும், ஆர்.ரவீந்திரனின் டிரைடென்ட் ஆர்ட்ஸ் நிறுவனமும் இணைந்து தயாரிக்கவுள்ளதாகவும் தெரியப்படுத்தப்பட்டது. சிம்பு தேவன் திரைப்படம் ஒரு தொகுப்பு அல்ல என்று கூறினார். ஆனால் ஆறு இயக்குனர்கள், ஆறு படத் தொகுப்பாளர்கள், ஆறு இசை இயக்குனர்கள் கொண்ட தொழில்நுட்ப குழுவுடன் ஆறு பகுதிகளை உள்ளடக்கிய ஒரு கதையை கொண்ட படமாக இருந்தது.  

## இசை
இந்த படத்திற்கு யுவன் சங்கர் ராஜா, சாம் சி. எஸ், ஜிப்ரான், சந்தோஷ் நாராயணன், ஷான் ரோல்டன், பிரேம்ஜி அமரன் ஆகியோர் இசையமைத்துள்ளனர்.  

## வெளியீடு
இந்த படம் ஆகஸ்ட் 27, 2021 அன்று சோனி Liv -இல் வெளியிடப்பட்டது.
# சேசிங் (2021 திரைப்படம்)


***சேசிங்*** (*Chasing*) என்பது 2021ஆம் ஆண்டு தமிழ் மொழியில் வெளியான அதிரடி குற்றப் பின்னணிப் படமாகும். வீரகுமார் என்ற அறிமுக இயக்குநர் இதை இயக்கியிருந்தார். இந்த படத்தில் வரலட்சுமி சரத்குமார் முக்கியக் கதாபாத்திரத்தில் நடித்துள்ளார். படம் 16 ஏப்ரல் 2021 அன்று திரையரங்குகளில் வெளியிடப்பட்டது. இது எதிர்மறை விமர்சனங்களைப் பெற்றது.  

## கதை
ஆதிரா (வரலட்சுமி சரத்குமார்) பல்வேறு இடங்களில் குண்டர்கள் மற்றும் போதைப்பொருள் விற்பனையாளர்களைத் துரத்துவதைக் காணலாம். சில நிமிடங்களில் அதிராவால் மீட்கப்பட்ட ஒரு பெண்ணின் கடத்தலுடன் படம் தொடங்குகிறது, அதைத் தொடர்ந்து ஒரு விசாரணை.  

## நடிப்பு
- ஆதிராவாக வரலட்சுமி சரத்குமார்
- மதியழகனாக முனியாண்டி
- படிக்குத்தானாக சூப்பர் சுப்பராயன்
- ராக்கியாக பாலா சரவணன்
- காவலராக இமான் அண்ணாச்சி
- சோனாவாக சோனா ஹைடன்
- காவல் ஆணையாளாராக சங்கர் குரு ராஜா
- ஜெரால்டாக ஜெரால்டு

## தயாரிப்பு
படத்தின் முதன்மை புகைப்படம் எடுக்கும் பணி ஏப்ரல் 2019இல் மலேசியாவின் மலாக்காவில் தொடங்கியது. 2019ஆம் ஆண்டு தமிழ் புத்தாண்டை முன்னிட்டு இந்த படத்தின் முதல் சுவரொட்டி வெளியிடப்பட்டது. படத்திற்காக, வரலட்சுமியைக் கொண்டு ஏழு தனித்தனி அதிரடி காட்சிகளை படமாக்கினர்.  

படத்தின் திரையரங்க முன்னோட்டம் இயக்குநர் பாரதிராஜாவால் நவம்பர் 2020இல் வெளியிடப்பட்டது.  

## விமர்சனம்
படம் 16 ஏப்ரல் 2021 அன்று திரையரங்குகளில் வெளியிடப்பட்டது. சினிமா எக்ஸ்பிரஸின் ஒரு விமர்சகர் சேசிங் "துரதிர்ஷ்டம் இல்லாத ஒரு மோசமான, சத்தமான காவல் படம்" என்றும் "எல்லா இடங்களிலும் எழுதும் போது, படம் எல்லா வழிகளிலும் தோல்வியடைகிறது" என்றும் எழுதினார். டைம்ஸ் ஆஃப் இந்தியாவைச் சேர்ந்த ஒரு விமர்சகர், "சிலிர்ப்புகள், போதுமான கதாபாத்திர விவரங்கள் மற்றும் ஈர்க்கும் விவரிப்பு இல்லாத படம், ஒரு மறக்கக்கூடிய உறக்க விழா" என்று குறிப்பிட்டார்.
# மஸ்கி



**மஸ்கி** (**Maski**) இந்தியாவின் கர்நாடகா மாநிலத்தின் ராய்ச்சூர் மாவட்டத்தில் அமைந்த தொல்லியல் களம் மற்றும் நகரம் ஆகும். மஸ்கி நகரம் துங்கபத்திரை ஆற்றின் துணை ஆறான மஸ்கி ஆற்றின் கரையில் அமைந்துள்ளது. மஸ்கி நகரத்தில் 1915-இல் சி. பீடன் என்பவரும், 1993-இல் வி.ஆர். இராமச்சந்திர தீட்சிதர் என்பவரும் அகழாய்வு செய்த போது கிடைத்த அசோகரின் கல்வெட்டுக்களால் நன்கு அறியப்படுகிறது. மஸ்கி நகரத்தில் கிடைத்த கல்வெட்டுக்களில் பேரரசர் அசோகர் பெயர் பொறித்த *தேவனாம்பிரியா அசோகா* என்று பெயர் பொறித்த கல்வெட்டுக்கள் முதன்முதலாக கிடைத்துள்ளது. முன்னர் அகழாய்வில் கிடைத்த அசோகரது கல்வெட்டுக்களில் *தேவனாம்பிரியதர்சி* எனும் பெயர் பொறித்த கல்வெட்டுககளே அதிகம் கிடைத்துள்ளது.  

முதலாம் இராஜேந்திர சோழன் 1019-1020களில் மேலைச் சாளுக்கிய மன்னர் இரண்டாம் ஜெயசிம்மனை வென்று மஸ்கி நகரத்தை மேலாதிக்கம் செலுத்தினார்.  

## அகழாய்வுகள்
இராபர்ட் புரூஸ் என்பவர் முதன்முதலில் 1870 மற்றும் 1888-ஆம் ஆண்டுகளில் மஸ்கி தொல்லியல் களத்தை அகழாய்வு செய்தார். 1915-இல் ஐதராபாத் இராச்சியத்தின் சுரங்கப் பொறியாளர் சி. பீடன் என்பவர் 1935-37-ஆம் ஆண்டுகளில் மஸ்கி நகரத்தில் தொல்லியல் அகழாய்வு செய்த போது அசோகரின் சிறு கல்வெட்டுக்களை கண்டுபிடித்தார். 1954-இல் இந்தியத் தொல்லியல் ஆய்வகத்தின் ஆய்வாளர் அமலானந்த கோஷ் என்பவர் மஸ்கி தொல்லியல் களத்தை அகழாய்வு செய்தார். கிடைத்துள்ளது.  
மஸ்கி சிறு கல்வெட்டில் அசோகர் பொறித்த வாசகம்:  

## போக்குவரத்து
மஸ்கி நகரம் பெங்களூர்-குல்பர்க்கா சாலையில், பெங்களூரிலிருந்து 425 கிலோ மீட்டர் தொலைவிலும், இராய்ச்சூரிலிருந்து 80 கி.மீ. தொலைவிலும் உள்ளது.  
## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# அசோகரின் சிறு தூண் கல்வெட்டுகள்



**அசோகரின் சிறு தூண் கல்வெட்டுகள்** (*Minor Pillar Edicts*) பேரரசர் அசோகர் வட இந்தியாவின் சாரநாத், சாஞ்சி, கௌசாம்பி மற்றும் நேபாளத்தில் லும்பினி மற்றும் நிகாலி சாகர் ஆகிய நகரங்களில் நிறுவிய 5 சிறிய தூண் கல்வெட்டுகளாகும். பிராமி எழுத்துகளைக் கொண்டு பிராமிருத மொழியில் பொறிக்கப்பட்ட அசோகரின் கல்வெட்டு ஆணைகளை ரூமிலா தாப்பர் ஆங்கிலத்தில் மொழிபெயர்த்து நூலாக வெளியிட்டுள்ளார்.  

## அசோகரின் சிறு தூண் கல்வெட்டுகளின் பட்டியல்

; சாரநாத் கல்வெட்டு  
;சாஞ்சி கல்வெட்டு  
; கோசாம்பி கல்வெட்டு  

கல்வெட்டு]]  
கௌசாம்பியில் உள்ள அசோகரின் இராணியின் கல்வெட்டில், கௌதமபுத்தரிடமிருந்து பெற்ற அருளுக்காக இராணி பாரட்டப்பட வேண்டும் எனக்குறித்துள்ளார்.  
;லும்பினி தூண் கல்வெட்டு  

கௌதம புத்தர் பிறந்த நேபாளத்தின் லும்பினி நகரத்திற்கு அசோகர் வருகை தந்தது குறித்து லும்பினி சிறு தூண் கல்வெட்டில் பொறித்துள்ளார்.  
;நிகாலி சாகர் கல்வெட்டு  

நேபாள நாட்டில் நிகாலி சாகர் எனுமிடத்தில் அசோகரின் சிறு தூண் கல்வெட்டில் கௌதம புத்தருக்கு எழுப்பிய பெருந் தூபியின் கட்டுமானத்தை குறித்துள்ளார்.  
கல்வெட்டு]]  

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- பௌத்த தொல்லியற்களங்கள்
# நரியன அள்ளி


**நரியன அள்ளி** (*Nariyanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643231. இந்த ஊரானது தும்பலஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 947, மொத்த மக்கள் தொகைகள் 3,840 ஆகும். இதில் 2,003 ஆண்களும் 1,837 பெண்களும் அடங்குவர்.  

## மேற்கோள்
# நேரலமருத அள்ளி


**நேரலமருத அள்ளி** (*Neralamarudahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643277. இந்த ஊரானது மொடுகுல்லலி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 72, மொத்த மக்கள் தொகைகள் 324 ஆகும். இதில் 165 ஆண்களும், 159 பெண்களும் அடங்குவர்.  

## மேற்கோள்
# பி. கொல்ல அள்ளி


**பி. கொல்லஅள்ளி** (*P Gollahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643275. இந்த ஊரானது பி. கொல்லஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 293 கி.மீட்டர் தொலைவில் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 191, மொத்த மக்கள் தொகைகள் 784 ஆகும். இதில் 442 ஆண்களும், 342 பெண்களும் அடங்குவர்.  

## மேற்கோள்
# பி. செட்டி அள்ளி


**பி. செட்டி அள்ளி** (* P. settihalli *) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643220. இந்த ஊரானது பி. செட்டிஹள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 3 கிலோ மீட்டர் தொலைவிலும், மாநில தலைநகரான சென்னையிலிருந்து 296 கிலோமீட்டர் தொலைவிலும் உள்ளது.  

## மேற்கோள்
# ந. தியாகராஜன்


**ந. தியாகராஜன்** (*N. Thiyagarajan*) என்பவர் இந்திய அரசியல்வாதியும் தமிழ்நாடு சட்டப் பேரவையின் தற்போதைய சட்ட மன்ற உறுப்பினரும் ஆவார். இவர் திருச்சிராப்பள்ளி மாவட்டம் தொட்டியம் வட்டம் காடுவெட்டி கிராமத்தினைச் சார்ந்தவர். இவர் திருச்சிராப்பள்ளி ஜமால் முகமது கல்லூரியில் முதுகலை வரலாறு பயின்று பாரதிதாசன் பல்கலைக்கழகப் பட்டம் பெற்றவர். திராவிட முன்னேற்றக் கழக உறுப்பினரான தியாகராஜன் 2021ஆம் ஆண்டு தமிழ்நாடு சட்டப் பேரவைக்கு நடைபெற்ற தேர்தலில் முசிறி சட்டமன்றத் தொகுதி திமுக வேட்பாளராகப் போட்டியிட்டு தமிழ்நாடு சட்டப் பேரவைக்குத் தேர்ந்தெடுக்கப்பட்டுள்ளார்.
# கனகரத்தினம் தவலிங்கம்


**கனகரத்தினம் தவலிங்கம்** (*Kanagaratnam Thavalingam*) இலங்கை நாட்டைச் சேர்ந்த புவியியலாளர் மற்றும் இலங்கையின் முன்னாள் பொது நில அளவை அலுவலர் ஆவார்.  

இலங்கைத் தமிழரான தவலிங்கம் இலங்கையின் வடமாகாணத்தைச் சேர்ந்த கைதடி பகுதியைச் சேர்ந்தவர் ஆவார். யாழ்ப்பாணம் இந்துக் கல்லூரியில் படித்தார். கனகரத்தினம் தவலிங்கம் இலங்கை நில அளவர் நிறுவனத்தின் நிறுவனர் மன்றத்தில் உறுப்பினராகவும் இருந்தார்.  

தவலிங்கம் மூத்த துணை பொது நில அளவராகவும், கூடுதல் பொது நில அளவை அலுவலராகவும் பணி புரிந்தார். 2013 ஆம் ஆண்டில் 45 ஆவது பொது நில அளவை அலுவலர் பதவிக்கு உயர்ந்தார்.
# சேரன்தீவு நீலமாணிக்கம்


**சேரன்தீவு நீலமாணிக்கம்** (*Serendipity Sapphire*) என்பது பூமியில் கண்டுபிடிக்கப்பட்ட மிகப்பெரிய நட்சத்திர மாணிக்க கொத்தணி ஆகும். இது அண்ணளவாக 510 கி.கி (2,600,000 கரட்) அளவுள்ளது. இக்கொத்தணி ஆனது இரத்தினபுரி மாவட்டத்தில் ககவத்த என்ற இடத்தில் 2021 சூலை 21 இல் கண்டுபிடிக்கப்பட்டது. இதன் மதிப்பானது அண்ணளவாக 100 மில்லியன் அமெரிக்க டொலர் ஆகும். பின்னர்இ இது தேசிய இரத்தினம் மற்றும் நகை ஆணையத்தால் $10,000 என மதிப்பிடப்பட்டதுஇ மேலும் இந்த இரத்தினம் பழங்கால மதிப்பை மட்டுமே கொண்டுள்ளது என்று கூறினார். இக்கொத்தணி 100 செ.மீ நீளமும், 72 செ.மீ அகலமும், 50 செ.மீ உயரமும் உடையது.
# ஊகிடோலா

**ஊகிடோலா விரிகுடா** மற்றும் **ஊகிடோலா தீவு** (Hukitola Bay and Hukitola Island) இரண்டும் இந்தியாவின் ஒடிசா மாநிலத்தில் மகாநதி டெல்டாவின் வடக்கே அமைந்துள்ளன. வண்டல் மண் படிவுகளிலிருந்து ஊ**கிடோலா தீவு** உருவானது. தீவில் ஒரு கட்டிடம் உள்ளது. பிரித்தானிய குடியேற்றக்காரர்களால் சுமார் 1867 ஆம் ஆண்டில் அரிசியை சேமித்து வகைக்கும் களஞ்சியமாக இக்கட்டிடம் கட்டப்பட்டது. கட்டிடம் 7,000 சதுர அடிக்கும் அதிகமான மொத்த தரைப் பரப்பளவைக் கொண்டுள்ளது. மழைநீர் சேகரிப்பு அமைப்புகளுடன் பிரித்தானிய கட்டிடக்கலையின் திறமைக்கான ஒரு சான்றாக இக்கட்டிடம் திகழ்கிறது.  

2013 ஆம் ஆண்டின் பிற்பகுதியில், ஒடிசா மாநில தொல்லியல் துறையால் இக்கட்டிடம் புதுப்பிக்கப்பட்டது. ஒரு சுற்றுச்சூழல் சுற்றுலா தலமாக மாற்றும் நோக்கமே இப்புதுப்பித்தலுக்கான காரணமாகும்.  

பார்வையிடுவது எப்படி:  

முதலில் ஒடிசாவின் தலைநகரான புவனேசுவரை அடைய வேண்டும். புவனேசுவரில் இருந்து, இயம்புவிற்கு நேரடியாக பேருந்து வசதியைப் பெறலாம். ஆனால் பேருந்துகளின் எண்ணிக்கை மிகக் குறைவாகும். து வாடகை வண்டியையும் வாடகைக்கு எடுக்கும் வசதியும் உள்ளது. இயம்பு புவனேசுவரில் இருந்து 121 கிமீ தொலைவில் உள்ளது. இயம்புவை அடைந்ததும் ஒரு படகை வாடகைக்கு எடுக்க வேண்டும். சதுப்புநிலக் காடுகள் வழியாக படகில் மிதந்து, பின்னர் கடலுக்குச் சென்று நாம் ஊகிடோலாவை அடையலாம்.  

## காட்சியகம்
# சுபாலயா



**சுபாலயா** (*Subalaya*) நகரம் இந்தியாவின் ஒடிசா மாநிலத்தின் சுபர்ணபூர் மாவட்டம் பிர்மகாராச்பூர் துணை மாவட்டத்தில் அமைந்துள்ளது. 822.738 ஏக்கர் (3.32950 சதுரகிலோமீட்டர்) பரப்பளவில் மகாநதி மற்றும் சுருபலிசோராவின் சங்கமத்தில் சுபாலயா தீவு அமைந்துள்ளது.  

சுபாலயா நகரத்தில் சுபாலயா மேல்நிலைப்பள்ளி மற்றும் சுபாலயா கல்லூரி போன்ற கல்வி நிலையங்கள் உள்ளன.
# தாமசு பிளண்டெல்


**தாமசு ஆக்லந்து பிளண்டெல்** (Thomas Ackland Blundell பிறப்பு 1 செப்டம்பர் 1990) ஒரு நியூசிலாந்து துடுப்பாட்ட வீரர் . இவர் சனவரி 2017 இல் நியூசிலாந்து துடுப்பாட்டஅணிக்காக சர்வதேச அளவில் அறிமுகமானார். இவர் வெலிங்டனுக்காக முதல் தரத் துடுப்பாட்டப் போட்டிகளில் விளையாடுகிறார். ஏப்ரல் 2019 இல், 2019 உலகக் கிண்ணத்திற்கான நியூசிலாந்து அணியில் இடம் பெற்றார்.  

## உள்நாட்டு போட்டிகள்
2010 ஆம் ஆண்டு 19 வயதுக்குட்பட்டோருக்கான உலகக் கிண்ணத் தொடரில் ஒரு போட்டியில் விளையாடினார். 2013 இல் முதல் தரத் துடுப்பாட்டப் போட்டியில் விளையாடினார். 8 சனவரி 2017 அன்று இவர் வங்காளதேசத்திற்கு எதிராக பன்னாட்டு இருபது20 போட்டியில் அறிமுகமானார்.  

சனவரி 2017 இல், ஆஸ்திரேலியாவுக்கு எதிரான ஒரு நாள் அணியில் இலக்குக் கவனிப்பாளராக சேர்க்கப்பட்டார், ஆனால் போட்டியில் விளையாட வாய்ப்பு கிடைக்கவில்லை. நவம்பர் 2017 இல், மேற்கிந்திய தீவுகளுக்கு எதிரான தொடருக்கான தேர்வுத் துடுப்பாட்ட போட்டியில் விளையாடுவதற்காக அணியில் சேர்க்கப்பட்டார். இவர் 1 டிசம்பர் 2017 அன்று மேற்கிந்தியத் தீவுகள் அணிக்கு எதிராக அறிமுகமானார். இவர் காயமடைந்த பி. ஜே. வாட்லிங்கிற்கு மாற்றாக களம் இறங்கி இறுதிவரை ஆட்டமிழக்காமல் 107 ஓட்டங்கள் எடுத்தார் இதன் மூலம் அறிமுகப் போட்டியில் அதிக ஓட்டங்கள் எடுத்த நியூசிலாந்து இலக்குக் கவனிப்பாளர் எனும் சாதனை படைத்தார். 2007 ஆம் ஆண்டில் மாட் பிரியருக்குப் பிறகு தேர்வுத் துடுப்பாட்டப் போட்டிகளில் நூறு ஓட்டங்கள் எடுத்த வீரர்ஆனார்.  

ஏப்ரல் 2019 இல், இவர் 2019 துடுப்பாட்ட உலகக் கிண்ணத்திற்கான அணியில் இடம் பெற்றார் . பன்னாட்டுத் துடுப்பாட்ட அவை இவரை போட்டிக்கான ஐந்து ஆச்சரியத் தேர்வுகளில் ஒன்றாக பெயரிட்டது. இருப்பினும், தொடரின் போது எந்தப் போட்டியிலும் இவர் விளையாடவில்லை. நியூசிலாந்துத் துடுப்பாட்ட வாரியத்தினால் 2019-20 பருவத்திற்கான புதிய ஒப்பந்தம் வழங்கப்பட்ட இருபது வீரர்களில் இவரும் ஒருவர் ஆவார்.
# தலைவி (திரைப்படம்)


₹100 கோடி ரூபாய் செலவில் தயாரிக்கப்பட்ட இப்படம் முதல் வாரத்தில் ₹4.75 கோடி ரூபாய் வசூல் செய்தது.  

## வரவேற்பு
படம் வெளியானதில் கலவையான வரவேற்பைப் பெற்றது. திரைப்பட விமர்சகர்கள் திரைக்கதையை அரைவேக்காட்டு என்றும், மிகை நாடகம் என்றும் விமர்சனம் செய்தனர். சிலர் கங்கனா , அரவிந்த்சாமியின் வலுவான நடிப்பைப் பாராட்டினர்.
# நடுவன்


***நடுவன்*** ( *Naduvan* ) என்பது 2021ஆம் ஆண்டு தமிழ் மொழியில் வெளியான அதிரடித் திரைப்படமாகும். இதை ஷரன் குமார் தனது அறிமுக இயக்கத்தில் எழுதி இயக்கியிருந்தார். இந்தப் படத்தில் பரத், அபர்ணா வினோத் ஆகிய இருவரும் முக்கிய வேடத்தில் நடித்துள்ளனர். கோகுல் ஆனந்த், பாலா ஆகியோர் துணை வேடங்களில் நடித்திருந்தனர். இது 24 செப்டம்பர் 2021 அன்று வெளியிடப்பட்டது.  

## நடிகர்கள்

- கார்த்திக்காக பரத்
- மதுவாக அபர்ணா வினோத்
- சிவனாக கோகுல் ஆனந்த்
- குருவாக அருவி பாலா
- தாசரதி நரசிம்மன்

## தயாரிப்பு
நடிகராக இருந்து இயக்குநராக மாறிய ஷரன் குமார் இந்த படத்தை தான் இயக்கப்போவதாக அறிவித்தார். மேலும் அவர் தனது நடிப்பு பணிகளால் கவனம் செலுத்த வேண்டியிருந்ததால் இதன் கதையை முடிக்க கிட்டத்தட்ட ஒன்றரை வருடங்கள் செலவிட்டதாகவும் தெரிவித்தார். இத்திரைப்படம் ஒரு அதிரடிப் படமாக உருவாக்கப்பட்டது. இதில் முன்னணி நடிகர் பரத் இளம் பெண்ணின் இளம் தந்தையாக நடித்துள்ளார். படத்தின் சில பகுதிகள் கொடைக்கானலில் நடந்தன. இப்படத்தின் படப்பிடிப்பு சனவரி 2019 தொடக்கத்தில் முடிவடைந்தது.  

## வரவேற்பு
தி டைம்ஸ் ஆஃப் இந்தியா "இயக்குநர் ஷரன் குமார் இந்த விஷயத்தை நாம் தீவிரமாக எடுத்துக் கொள்ள வேண்டும் என்று விரும்புகிறார், மேலும் நிகழ்வுகளை அத்தியாயங்களாகப் பிரிக்க முயற்சிக்கிறார், மேலும் ஒவ்வொரு முகமூடிக்குப் பின்னும் ஒரு முகமும் ஒவ்வொரு முகத்தின் பின்னும் ஒரு கதையும் இருப்பதைப் பற்றி குரல் கொடுத்து, நம்மை நம்ப வைக்கிறார். படத்தில் இன்னும் நிறைய இருக்கிறது. ஆனால் துரதிர்ஷ்டவசமாக, அத்தகைய வித்தை காட்சிகள் எவ்வளவு ஈடுபாடற்றவை என்பதைக் காட்டிலும் பாசாங்குத்தனத்தை மட்டுமே வெளிப்படுத்துகிறது. இந்த படம் உண்மையில் நம்மை ஈடுபாட்டுடன் வைத்திருக்க முற்றிலும் மாறுபட்ட வகை திரைப்படமாக மாற வேண்டும்" என எழுதியது.  

பிலிம் கம்பேனியனின் விஷால் மேனன் , "சண்டையிடும் பெற்றோருக்கு நடுவில் நாங்கள் ஆதரவற்ற குழந்தைகளைப் போல உணர்கிறோம். நிறைய விஷயங்கள் நடக்கின்றன. அந்த குழப்பத்தில், எங்கு பார்க்க வேண்டும் என்று தெரியாமல் நடுவில் வந்துவிடுகிறோம்" என எழுதினார்.
# ராமே ஆண்டாலும் ராவணே ஆண்டாலும்


***ராமே ஆண்டாலும் ராவணே ஆண்டாலும்*** (*Raame Aandalum Raavane Aandalum*) என்பது 2021ஆம் ஆண்டு வெளியான தமிழ் மொழி நாடகத் திரைப்படம் ஆகும். இயக்குநர் அரிசில் மூர்த்தி தனது அறிமுக இயக்கத்தில் இயக்கியிருந்த இப்படத்தை சூர்யா, ஜோதிகா ஆகியோரின் 2டி என்டேர்டைன்மென்ட் நிறுவனம் தயாரித்திருந்தது. இந்த படத்தில், ரம்யா பாண்டியன், வாணி போஜன், புதுமுகம் மிதுன் மாணிக்கம் ஆகியோர் நடித்துள்ளனர். படத்துக்கு கிரிஷ் இசையமைத்துள்ளார். எம்.சுகுமார் ஒளிப்பதிவையும், சிவன் சரவணன் படத் தொகுப்பையும் மேற்கொண்டனர்.  

இந்தத் திரைப்படம் 24 செப்டம்பர் 2021 அன்று டிஜிட்டல் ஸ்ட்ரீமிங் தளமான அமேசான் பிரைம் வீடியோ வெளியானது.  

## நடிகர்கள்

- வீராயியாக ரம்யா பாண்டியன்
- நர்மதாவாக வாணி போஜன்
- குன்னிமுத்துவாக மிதுன் மாணிக்கம்
- மந்தின்னியாக வடிவேல் முருகன்

## தயாரிப்பு
சனவரி 2021 இல், சூர்யாவின் 2 2டி என்டேர்டைன்மென்ட் பதாகையின்கீழ் தயாரிக்கப்படும் பெண்களை மையமாகக் கொண்ட திரைப்படத்தில் நடிகை ரம்யா பாண்டியன் ஒப்பந்தம் செய்யப்பட்டதாகக் கூறப்பட்டது. இந்த திரைப்படத்தை புதுமுக இயக்குநர் அரிசில் மூர்த்தி இயக்குவதாகவும் கூறப்பட்டது. அவர் "கதைக்களம் மனதுக்கு நெருக்கமானது" என்பதை வெளிப்படுத்தினார். மேலும் இது "மனித உணர்ச்சிகளைக் கையாளும் தாக்கமான அரசியல் நையாண்டி" என்றும் கூறினார். திருநெல்வேலி, அதன் சுற்றுவட்டார பகுதிகளில் படப்பிடிப்பு நடந்து 50 நாட்களில் முடிவடைந்தது.  

படத்தின் ஒலிப்பதிவை பின்னணிப் பாடகர் கிரிஷ் மேற்கொண்டுள்ளார். படத்தின் ஒலிப்பதிவு யுகபாரதி, விவேக், செந்தில் தாஸ், வீ. மதன்குமார் ஆகியோர் எழுதிய வரிகளுடன் ஐந்து பாடல்களும், இரண்டு கருப்பொருள்கள் பாடல்களும், ஒரு கருவி இசை என எட்டு பாடல்களைக் கொண்டுள்ளது. சோனி மியூசிக் இந்தியா படத்தின் உரிமையைப் பெற்றது. ஒலிச்சுவடு 10 செப்டம்பர் 2021 அன்று இணையதளத்தில் வெளியிடப்பட்டது  

## வெளியீடு
ஆகஸ்ட் 2021 இல், சூர்யா தனது 2டி என்டேர்டைன்மென்ட் தயாரிக்கும் படங்கள் *ராமே ஆண்டாலும் ராவணே ஆண்டாலும்* உட்பட, நேரடியாக ஸ்ட்ரீமிங் சேவையில் திரையிடப்படும் என்ற நிபந்தனையுடன் அமேசான் பிரைம் வீடியோவுடன் நான்கு பட ஒப்பந்தத்தில் கையெழுத்திட்டார். அதில் இது முதல் படமாக இருந்தது. இந்த படம் 24 செப்டம்பர் 2021 அன்று வெளியிடப்பட்டது
# ஆர். பி. உலகநம்பி


**ஆர். பி. உலகநம்பி** (*R. P. Ulaganambi*) என்பவர்(10 ஜூன் 1938 - 7 ஜனவரி 2020) தமிழ்நாட்டைச் சேர்ந்த இந்திய வழக்கறிஞர் மற்றும் அரசியல்வாதி ஆவார். இவர் இந்திய நாடாளுமன்ற மக்களவை உறுப்பினராக இருந்தார் .  

## வாழ்க்கை வரலாறு
உலகநம்பி 1938ஆம் ஆண்டு ஜூன் 10 ஆம் தேதி இராணிப்பேட்டையில் பிறந்தார். இவர் தான் போசுகோ உயர்நிலைப் பள்ளி, பச்சையப்பன் கல்லூரி, மாநிலக் கல்லூரி மற்றும் சென்னை சட்டக் கல்லூரியில் கல்வி பயின்றார் . இவர் 1971-ல் வேலூர் மக்களவைத் தொகுதிக்கு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு மக்களவை உறுப்பினராகத் தேர்ந்தெடுக்கப்பட்டார். பின்னர், கட்சி மேலிடத்துடன் ஏற்பட்ட கருத்து வேறுபாட்டால் திமுக விலிருந்து விலகி இந்திய தேசிய காங்கிரசில் சேர்ந்தார்.  

உலகநம்பி 7 ஜனவரி 2020 அன்று தனது 81வது வயதில் காலமானார்.